CELEX: C2007/297/11
Language: da
Date: 2007-12-08 00:00:00
Title: Sag C-451/05: Domstolens dom (Fjerde Afdeling) af 11. oktober 2007 — Européenne et Luxembourgeoise d'investissements SA (Elisa) mod Directeur général des impôts, Ministère public (anmodning om præjudiciel afgørelse fra Cour de cassation — Frankrig) (Direkte beskatning — afgift på handelsværdien af fast ejendom, der i Frankrig indehaves af juridiske personer — luxembourgske holdingselskaber — nægtelse af fritagelse — direktiv 77/799/EØF — de deri nævnte skatter og afgifter ikke udtømmende opregnet — afgift af lignende art — begrænsninger i udvekslingen af oplysninger — bilateral overenskomst — EF-traktatens artikel 73 B (nu artikel 56 EF) — frie kapitalbevægelser — bekæmpelse af skattesvig)

8.12.2007   
            
            
               DA
            
            
               Den Europæiske Unions Tidende
            
            
               C 297/8
            
         Domstolens dom (Fjerde Afdeling) af 11. oktober 2007 — Européenne et Luxembourgeoise d'investissements SA (Elisa) mod Directeur général des impôts, Ministère public (anmodning om præjudiciel afgørelse fra Cour de cassation — Frankrig)
   (Sag C-451/05) (1)
   
   (Direkte beskatning - afgift på handelsværdien af fast ejendom, der i Frankrig indehaves af juridiske personer - luxembourgske holdingselskaber - nægtelse af fritagelse - direktiv 77/799/EØF - de deri nævnte skatter og afgifter ikke udtømmende opregnet - afgift af lignende art - begrænsninger i udvekslingen af oplysninger - bilateral overenskomst - EF-traktatens artikel 73 B (nu artikel 56 EF) - frie kapitalbevægelser - bekæmpelse af skattesvig)
   (2007/C 297/11)
   Processprog: fransk
   Den forelæggende ret
   Cour de cassation
   Parter i hovedsagen
   
      Sagsøger: Européenne et Luxembourgeoise d'investissements SA (Elisa)
   
      Sagsøgte: Directeur général des impôts og Ministère public
   Sagens genstand
   Anmodning om præjudiciel afgørelse — Cour de cassation — fortolkning af EF-traktatens artikel 43 ff. og artikel 56 ff. samt artikel 1 i Rådets direktiv 77/799/EØF af 19. december 1977 om gensidig bistand mellem medlemsstaternes kompetente myndigheder inden for området direkte skatter (EFT L 336, s. 15) — skat af handelsværdien af faste ejendomme beliggende i Frankrig — skattefritagelse af juridiske personer, hvis hjemsted for deres faktiske ledelse er beliggende i Frankrig, og juridiske personer, som i medfør af en overenskomst ikke må undergives en hårdere beskatning, samt personer, der har hjemsted i et land eller på et område, der har indgået en overenskomst med Frankrig om administrativ bistand til bekæmpelse af skattesvig og skatteunddragelse — nægtelse af at skattefritage et luxembourgsk holdingselskab
   Konklusion
   
               1)
            
            
               Afgiften på handelsværdien af fast ejendom beliggende i Frankrig, der indehaves af juridiske personer, udgør en afgift af lignende art som de skatter, der er omhandlet i artikel 1, stk. 3, i Rådets direktiv 77/799/EØF af 19. december 1977 om gensidig bistand mellem medlemsstaternes kompetente myndigheder inden for området direkte og indirekte skatter, som ændret ved Rådets direktiv 92/12/EØF af 25. februar 1992, der pålignes på grundlag af dele af formuen som omhandlet i direktivets artikel 1, stk. 2.
            
         
               2)
            
            
               Direktiv 77/799, som ændret ved direktiv 92/12, og særligt direktivets artikel 8, stk. 1, er ikke til hinder for, at to medlemsstater er bundet af en international overenskomst til undgåelse af dobbeltbeskatning og om fastsættelse af regler om gensidige administrativ bistand for så vidt angår indkomst- og formueskatter, hvorefter en kategori af skattepligtige, der er undergivet en skat, der er omfattet af direktivet, i den ene medlemsstat er udelukket fra overenskomstens anvendelsesområde, for så vidt som lovgivningen eller den administrative praksis i den medlemsstat, der skal afgive oplysningerne, ikke tillader den kompetente myndighed at fremskaffe eller anvende disse oplysninger til den pågældende medlemsstats egne formål, hvilket det tilkommer den forelæggende ret at undersøge.
            
         
               3)
            
            
               EF-traktatens artikel 73 B (nu artikel 56 EF) skal fortolkes således, at den er til hinder for en national lovgivning som den, der er tvist om i hovedsagen, hvorefter selskaber, der er etableret i Frankrig, fritages for afgiften på handelsværdien af fast ejendom, der i Frankrig indehaves af juridiske personer, hvorimod denne fritagelse for selskaber, der er etableret i en anden medlemsstat, er betinget af, at der mellem Den Franske Republik og den pågældende stat er indgået en overenskomst om administrativ bistand til bekæmpelse af skattesvig og skatteunddragelse, eller af, at disse selskaber i medfør af en overenskomst, der indeholder en klausul om forbud mod forskelsbehandling på grundlag af nationalitet, ikke må undergives en hårdere beskatning end den, der gælder for selskaber, der er etableret i Frankrig, og hvorefter det ikke er muligt for et selskab, der er etableret i en anden medlemsstat, at fremlægge beviser for identiteten af de fysiske personer, der er selskabets aktionærer.
            
         
      (1)  EUT C 60 af 11.3.2006.